open-index/open-wikipedia-markdown huggingface dataset:
ריץ' כהן

**ריץ' (ריצ'רד) כהן** (**Rich Cohen**; נולד ב-30 ביולי 1968) הוא סופר, עיתונאי, ותסריטאי יהודי אמריקאי, מחברם של כמה רבי מכר בנושאים יהודיים.

## ביוגרפיה
ריץ' כהן נולד בלייק פורסט, אילינוי, למשפחה יהודית אמידה של משפטנים עורכי דין וממציאים. אביו, הֶרבּ כהן, הוא מגשר ומומחה בניהול משא ומתן, ובביתם התארחו מפורסמים רבים מתחום המשפט והתקשורת. הוא גדל בשיקגו, בפרבר גלנקו שבחוף הצפוני של האגם. 

כהן למד לתואר ראשון בספרות אנגלית, באוניברסיטת טוליין בשנת 1990. את דרכו בעריכה החל ב"ניו יורק אובזרוור" וב"רולינג סטון".

## קריירה
ספרו הראשון, "יהודים קשוחים", 1998, עוסק בגנגסטרים היהודים הידועים של המאפיה, בברוקלין של תקופת היובש. הספר תורגם ללשונות רבות, בהן עברית.

ספרו השני "The Avengers", 2000, הוא סיפורה המיתולוגי והמסתורי של חבורת הנוקמים היהודים. בספר הוא עוקב אחר קבוצה של פרטיזנים שלחמו נגד הנאצים ביערות שסביב לווילנה, ליטא, ובסיומה של המלחמה, חשבה לבצע פעולות נקם ענקיות נגד הגרמנים. הספר זכה לשבחים רבים ולמחמאות וקיבל כמה פרסי ספרות. בתמונת העטיפה של הספר האנגלי מופיע הצילום הידוע של שלושת מנהיגי הפרטיזנים והנוקמים אבא קובנר, ויטקה קובנר ורוז'קה קורצ'אק, בכניסתם לגטו ווילנה החרב לאחר השחרור.

## חיים אישיים
ריץ' כהן מתגורר ברידג'פילד, קונטיקט. הוא ביקר בישראל כמה פעמים ומקיים קשר רצוף עם קרובי משפחתו.

## ספריו

* 1998: **יהודים קשוחים**, תרגמה מאנגלית: עפרה אביגד, הוצאת מודן, 1998
* 2000: "*The Avengers: A Jewish War Story"*
* 2002: "*Lake Effect"*
* 2004: "*Machers and Rockers: Chess Records and the Business of Rock & Roll"*
* 2006: "*Sweet and Low: A Family Story"*
* 2009: "*Israel Is Real: An Obsessive Quest to Understand the Jewish Nation and Its History"*
* 2012: "*The Fish That Ate The Whale: The Life and Times of America's Banana King"*
* 2012: "*Alex and the Amazing Time Machine"*
* 2013: "*Monsters: The 1985 Chicago Bears and the Wild Heart of Football"*
* 2016: "*The Sun & The Moon & The Rolling Stones"*
* 2017: "*The Chicago Cubs: Story of a Curse"*
* 2019: "*The Last Pirate of New York: A Ghost Ship, a Killer, and the Birth of a Gangster Nation"*
* 2021: "*Pee Wees: Confessions of a Hockey Parent"*

### כסופר צללים

* 2010: "*When I Stop Talking, You'll Know I'm Dead* by" כתב עם ג'רי ויינטראוב
* 2017: "*Unstoppable: My Life So Far" כתב עם [[מריה שראפובה]]*
## קישורים חיצוניים
* 
* 

קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:מחברי ספרי עיון יהודים אמריקאים
קטגוריה:בוגרי אוניברסיטת טוליין
קטגוריה:אמריקאים שנולדו ב-1968
יו הולנד

[250px|ממוזער|שמאל|הסונטה שלו בראש [מהדורת הפוליו הראשונה של כתבי שייקספיר, 1623]]
**יו הולנד** (באנגלית: **Hugh Holland**;  1569 – 1633) היה משורר ונוסע בריטי.

## ביוגרפיה
נולד בצפון ויילס ולמד בבית הספר ווסטמינסטר בלונדון ובטריניטי קולג' בקיימברידג'. עם סיום תואר שני בלימודים קלאסיים ב-1597 המיר דתו לנצרות קתולית ונסע לרומא, שם דיבר בגנות אליזבת הראשונה, מלכת אנגליה. לאחר מכן המשיך לארץ ישראל וביקר בירושלים, שם היה לאביר כנסיית הקבר. מארץ ישראל המשיך לקונסטנטינופול, שם ננזף על ידי שגריר בריטניה על דבריו בגנות המלכה.

כאשר שב לאנגליה המשיך ללמוד באוקספורד ולאחר מכן המשיך ללונדון, שם היה חבר בקבוצת אינטלקטואלים (Mermaid Tavern) שכללה את בן ג'ונסון, ג'ון דאן וכותבים נוספים בהם אולי גם ויליאם שייקספיר. הולנד כתב שירה, הקובץ הידוע ביותר של שיריו הוא Cypress Garland משנת 1625 והתקבל אצל המלך ג'יימס הראשון.

סונטה שלו בשבח שיקספיר (שכותרתה: "Upon the lines and life of the famous scenick poet, master William Shakespeare", על שורותיו וחייו של המשורר המפורסם, מאסטר ויליאם שייקספיר), נדפסה בראש מהדורת הפוליו הראשונה.

נקבר במנזר וסטמינסטר ב-28 ביולי 1633.

## כתביו

* *Pancharis: the first Booke. Containing the Preparation of the Love between Owen Tudyr and the Queene, long since intended to her Maiden Majestie and now dedicated to the Invincible James*, (1603).

* *A Cypres Garland*. מוקדש למלך ג'יימס, (1625).
* הערות שירה (Commendatory verses) לספרו של Giles Farnaby,  *Canzonets* (1598)
* הערות שירה לספרו של בן ג'ונסון *Sejanus* (1605)
* הערות שירה לספרו של אדמונד בולטון *Elements of Armory* (1610)
* הערות שירה לספרו של Thomas Coryate,  *The Odcombian Banquet* (1611)

## קישורים חיצוניים
* רשומה בין בוגרי קיימברידג'
* ערך במילון הביוגרפיות הלאומי

## הערות שוליים

קטגוריה:ארץ ישראל: נוסעים נוצרים
קטגוריה:משוררים בריטים
קטגוריה:אישים הקבורים במנזר וסטמינסטר
קטגוריה:משוררים ולשים
קטגוריה:ילידי 1569
קטגוריה:נפטרים ב-1633
FN SLP

**FN SLP** (ראשי תיבות של *Self-Loading Police*) הוא רובה שוטגאן בלגי תוצרת חברת FN Herstal. לרובה יש ארבע גרסאות שהם:
***SLP Standard**
***SLP Mark I**
***SLP Tactical**
***SLP Mark I Tactical**
הרובה דווקא הצליח יותר בתחום האזרחי (כלומר במטווחים אזרחיים) ולא בתחום הצבאי, וגם זכה בתואר "שוטגאן השנה" בשנת 2009 במגזין אמריקאי לרובאים.

## ראו גם
*Benelli M4
*Benelli Nova
*FN F2000

## קישורים חיצוניים
* 
* מידע על הרובה באתר האמריקאי של החברה FN Herstal 
* מידע נוסף בנוגע לרובה 
* עוד מידע על הרובה 
* מידע על גרסת ה-Tactical של הרובה 

קטגוריה:כלי נשק של חברת FN Herstal
קטגוריה:רובי ציד
פאונד פאפיס

**פאונד פאפיס** (באנגלית: **Pound Puppies**) היא סדרת הנפשה אמריקאית-קנדית שמבוססת על זיכיון הבובות "Pound Puppies" שבבעלות הסברו. הסדרה שודרה במקור בערוץ The Hub החל מ-10 באוקטובר 2010 עד 16 בנובמבר 2013. בישראל הסדרה שודרה בדיבוב עברי בערוץ הילדים.

זוהי הסדרה השנייה שמבוססת על זיכיון הבובות, לאחר סדרה בעלת אותו שם משנת 1986.

## דמויות
### כלבים
*לאקי (Lucky)- כלב זכר, "ראש החבורה", ומפקד עליון של מתקן תת-קרקעי של כלבים.
*קוקי (Cookie)- כלבה נקבה, יד ימינו של לאקי, קצת קשה לה לדבר אבל מסתדרת.
*ניבלט (Niblet)- כלב רועים אנגלי, ענק ומסורבל, בעל לב גדול ונדיבות.
*שטרודל (Strudel)- כלבת תחש, נבונה מאוד עם מבטא גרמני שיוצרת המון המצאות.
*ספורט (Squirt)- כלב צ'יוואווה, הקטן שיותר בקבוצה ובעל "חוכמת רחוב" (שפת רחוב וכו'), בהמשך הסדרה גילה שנולד במכלאת הובוקן, ניו ג'רזי.
*ריבאונד (Rebound)- נראתה רק בעונה השנייה, אחותו הצעירה של ניבלט, צעירה וזריזה, היא נמצאת בבעלות אגפה מקליש.
*קאפקייק (Cupcake)- גורה, הבת המאומצת של קוקי, היא חברה במועדון סודי של כלבים בשם "פפי קלאב".
*פאטצ'ס (Patches)- נראה רק בעונה השנייה, מעריץ את חבורת הכלבים ומנהל את מועדון הכלבים "פפי קלאב".

### בני אדם
*לאנרד מקליש (Lenard McLeish)- הוא מנהל קצר רוח של מכלאה 17 הוא שונא את העבודה שלו ורוצה עבודה אחרת, אין לו מושג על פעילות הכלבים.
*אולף הגלסוורף (Olaf Hugglesworth)- עובד במכלאה 17, הוא אחראי על הכלבים.
*אגפה מקליש (Agatha McLeish)- אימו של לאנרד, היא שנאה כלבים עד שפגשה את ריבאונד.

## סקירת סדרה

## קישורים חיצוניים
* 

* 

קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
קטגוריה:סדרות טלוויזיה אמריקאיות שעלו לשידור בשנת 2010
אטרטו

שמאל|ממוזער|250 פיקסלים|"אטרטו ז'"
**אטרטו** הייתה אוניית מעפילים שהפליגה מספר פעמים בשלהי שנות השלושים. הפלגותיה אורגנו על ידי תנועות "החלוץ", "הקיבוץ המאוחד" וה"המוסד לעליה ב'" (שהוקם באפריל 1939).

## היסטוריה
הפלגות "אטרטו" יצאו מאיטליה ורומניה. רב-החובל שלה היה יווני ששמו דימיטריו (ג'והן) ורוניקוס פפדאקוס.
* אטרטו א' הפליגה מבארי באיטליה ב-30 בנובמבר 1938, עם כ-300 מעפילים. הורידה במצפה הים.
* אטרטו ב' הפליגה מאנקונה באיטליה ב-15 בינואר 1939, עם כ-300 מעפילים. הורידה בצפון תל אביב.
* אטרטו ג' הפליגה מנאפולי באיטליה ב-20 בפברואר 1939, עם כ-300 מעפילים. הורידה בצפון תל אביב.
* אטרטו ד' הפליגה מסושק ב-15 במרץ 1939, עם כ-300 מעפילים. הורידה בצפון תל אביב.
* אטרטו ה' הפליגה מסושק ב-23 באפריל 1939, עם כ-408 מעפילים. הורידה בהרצליה.
* אטרטו ו' הפליגה מברינדיזי באפריל 1939 עם כ-337 מעפילים, הורידה בהרצליה ב-30 באפריל 1939.
* אטרטו ז' הפליגה מנמל קונסטנצה ברומניה ב-20 במאי 1939, עם 403 מעפילים. בהגיעה אל מול חופה של נתניה היא נתפסה על ידי משחתת בריטית ואולצה לשוט לנמל חיפה, שם עצרו את רב החובל ואת המעפילים כחלק ממלחמתם של הבריטים בהעפלה. רב החובל הועמד למשפט לאחר שהיה במאסר כחמישה חודשים. חיוב בדין היה מאפשר לבריטים להחרים את האונייה. עורכי הדין יעקב סלומון ויעקב שמשון שפירא (אשר לימים היה היועץ המשפטי לממשלה הראשון ואחר כך שר המשפטים) הגנו בבית המשפט על רב-החובל והצליחו להוכיח שהאונייה נתפסה שלא כחוק מחוץ למים הטריטוריאליים. רב החובל שוחרר עם האונייה שלו וחזר ליוון.

## לקריאה נוספת
* יהודה ואלך (עורך ראשי), **אטלס כרטא לתולדות ה'הגנה**', ירושלים: הוצאת כרטא, המרכז לתולדות כח המגן ה'הגנה' ע"ש ישראל גלילי, 1991, עמ' 49.

## קישורים חיצוניים
*    "אטרטו", באתר דעת
*    תמונה של "אטרטו", באתר יד ושם באדיבות בית התפוצות
*האניה "אטראטו" (אטרטו א') באתר "בנתיבי העפלה", מחנה המעפילים עתלית

## הערות שוליים

קטגוריה:קצרמר המנדט הבריטי

קטגוריה:אוניות מעפילים עד מלחמת העולם השנייה
קטגוריה:אוניות מעפילים שהפליגו ב-1938
קטגוריה:אוניות מעפילים שהפליגו ב-1939
אשמניים

[ממוזער|[אשמן חדקוני (Rhynchonycteris naso)]]
ממוזער|''Emballonura semicaudata''
**אשמניים** (שם מדעי: Emballonuridae) היא משפחה של יונקים בסדרת העטלפים. האשמנים הם עטלפי חרקים ליליים.

## מאפיינים
האשמנים היא משפחה של עטלפי חרקים, הדומים לעטלפי פירות קטנים בשל גודלם. יש להם ראש מוארך ועיניים גדולות. אין להם תוספות קרומיות על האף. אוזניהם צרות מן הראש ויש להם צפיר, קצה זנבם חופשי מקרום התעופה ובולט מצדו העליון. ולכן קוראים להם לשים בפנים זנב. קרום התעופה גמיש מאוד. במינים אחדים מצויה בכנף בלוטה המפיצה ריח וזה משמש למשיכה מינית. במין המצוי בישראל קבועה בלסתו בלוטה.

המין אשמן גדול הוא הגדול בעטלפי החרקים בישראל. מידותיו: אורך הגוף כ-8 ס"מ, אורך הזנב 3.5 ס"מ, אורך האמה כ-7 ס"מ, אורך אפרכסת האוזן 2 ס"מ ואורך כף הרגל 1.6 ס"מ. משקל גופו כ-30 גרם. אין הבדלים בין הזוויגים, דומה לעטלף פרי קטן. עיניו גדולות, כנפיו ארוכות וחדות, גבו ובטנו חשופים ואין עליהם שיער. ולכן קוראים לו בלטינית "ערום בטן", ושמו העברי לקוח מ מן הפסוק "כאשמנים מתים" פירוש המילה חושך. באצבעו השלישית שני פרקים, קרום זנבו קצר, כחצי מהזנב בולט אל קרום התעופה והוא יכול לכסות את זנבו. פרוותו קצרה, בצבע חום אפור או צבע ביניים. הזכרים הם בצבע קינמון בהירים מהנקבות. בלוטות ריחו מפותחים יותר משל הנקבה.

בעולם נפוץ האשמן בצורה רציפה מדרום מזרח אסיה למזרח התיכון, אך בארץ ישראל הוא נדיר יותר. פרטים בודדים נלכדו בשנות ה-70 של המאה ה-20 בכנרת. בעבר היה האשמן נפוץ בכל עמקי הארץ, כיום הם מצויים בעמק הירדן.

האשמן ניזון מחרקים מעופפים גדולים. לקראת הסתיו הוא אוגר שומן בחלק האחורי של גופו. הוא שוכן במערות וגם בבניינים. האשמן מעופף מצוין ומעופף בגובה של 90 מטר.

רבייה: ההזדווגות בסתיו במערות שיש בהם המון פריטים. בסוג 11 מינים נוספים הנפוצים באזורים החמים של העולם הישן.

## סוגים
*סוג אשמן (*Taphozous*) - בו 14 מינים.
*סוג: אשמן הכיס (*Saccolaimus*) - בו 4 מינים.
*סוג: אשמן זנב-נדן (*Coleura*) - בו 3 מינים.
*סוג: אשמן זנב-נדן זקוף (*Emballonura*) - בו 10 מינים.
*סוג: אשמן זנב-נדן מדומה (*Paremballonura*) - בו 2 מינים.
*סוג ומין יחיד: אשמן זנב-נדן כהה (*Mosia nigrescens*)
*סוג ומין יחיד: אשמן חדקוני (*Rhynchonycteris naso*)
*סוג: אשמן כלבי (*Peropteryx*) - בו 5 מינים.
*סוג: אשמן כנף-שקיק (*Saccopteryx*) - בו 5 מינים.
*סוג: אשמן כנף-ארנק (*Balantiopteryx*) - בו 3 מינים.
*סוג: אשמן מדובלל (*Centronycteris*) - בו 2 מינים.
*סוג ומין יחיד: אשמן ערמוני (*Cormura brevirostris*)
*סוג ומין יחיד: אשמן קצר-אוזן (*Cyttarops alecto*)
*סוג: אשמן רפאים (*Diclidurus*) - בו 4 מינים.

## קישורים חיצוניים

* 
* 
* 
* 

*
קטגוריה:בעלי חיים שתוארו ב-1856
קטגוריה:טקסונים שתוארו בידי פול גרווה
מנהלת ידע

**מִנְהֶלֶת ידע** היא קבוצה של עובדים בתוך הארגון, אשר אחראים על התכנים המשמשים את גופי שירות הלקוחות, המכירות או התמיכה הטכנית בארגון. אנשי המִנהלה אחראים על איסוף התכנים ועל הצגתם באופן ברור, מזמין ונוח לעובדים בגופי השירות השונים, על מנת שאלו יוכלו לתת מענה לצרכנים.

## תחומי אחריות
# הנגשת הידע במערכת תומכת: איסוף תכנים, בניית תבניות, עריכת תוכן, כתיבה תמציתית.
# איתור ידע גלוי וסמוי והפצתו לממשקים שונים בארגון, כגון צרכים להדרכה, צרכים מלקוחות לשיווק, טיפים מהשטח.
# הטמעת הידע והטמעת השימוש במערכת.
# שיפור המערכת התומכת בהתאם לחוויית המשתמש והידע שמשתנה.
# מדידה ובקרה איכותית וכמותית באמצעים כגון "לקוח סמוי", מבדקים ודו"חות שימוש.

## מבנה ארגוני
בגלל חשיבות עבודתה של המִנהלה כגוף האחראי על ניהול הידע, ניתן למצוא מנהלות בארגון במקום אסטרטגי מבחינת זרימת הידע, לרוב תחת "שיווק", "מטה ואסטרטגיה" או "הדרכה".

## טכנולוגיה
המנהלה אחראית על הנגשת המידע באמצעות מערכת טכנולוגית העומדת לרשות הארגון. מערכת ניהול ידע לגופי השירות הִנה מערכת ייחודית שצריכה לאפשר מתן מענה בזמן אמת ללקוחות, מתן מענה לתכנים שמשתנים בצורה מהירה, שליפת מידע בצורה ידידותית ומהירה למתן מידע לצרכן כבר בפנייתו הראשונה. התכנים במערכת יאורגנו לרוב בתבניות קבועות כגון עצי החלטה, תסריטי שיחה, סימולטורים ועוד. לרוב במערכת יהיו כלים משלימים כגון ניהול משובים מהשטח, מבדקים, תדריכים, הודעות, סקרים, הצגת נתונים ודוחות שימוש. ניתן לרכוש מוצר מדף למנהלות וניתן לפתח בתוך הארגון. לכל אפשרות יש את היתרונות והחסרונות שלה. חשוב מבחינה טכנולוגית להתייחס למנוע חיפוש ולתוצאותיו. תוצאות חיפוש שלא ייתנו ללקוחות מענה מהיר ומדויק, עם הידע הנדרש ובזמן אמת, יפגעו בשימוש במערכת. 

## סוגי מנהלות
ישנן שני סוגי מנהלות:
***מנהלה ריכוזית** - צוות מומחי תוכן הפועל במקום אחד בארגון שזהו תחום עיסוקו הבלעדי, אשר כפוף למנהל הידע באופן ישיר.
***מנהלה מבוזרת** - מומחי תוכן בארגון המשמשים כעורכי תוכן במנהלה בנוסף לעבודתם העיקרית, ומנוהלים באופן מטריציוני על ידי מנהל הידע.

## מנהלות ומדיה חברתית
כיום רואים במנהלות ידע יותר שיתוף מבעבר ברכיבים של מדיה חברתית, כדי לעודד שיתוף של הידע הסמוי שנמצא בראשם של העובדים כגון פורום, גרסאות סטייל ויקי ועוד.

## ראו גם
* ניהול תוכן
* מנהל ידע

קטגוריה:ניהול ידע
FN SPR

**SPR** (ראשי תיבות של: **Special Police Rifle**) הוא רובה צלפים בלגי תוצרת חברת FN Herstal. הרובה נחשב למדויק מאוד, ומקבצים של 0.5 דקת קשת ומטה הם די נפוצים. הרובה מיוצר בקליבר 7.62 מ"מ נאט"ו.

## גרסאות
***Normal** - הגרסה הרגילה של הרובה.
***A1** - גרסה המיועדת לטווחים קצרים של עד 100 מטרים.
***A1a** - הגרסה המיועדת לטווחים קצת יותר ארוכים של 100 מטרים עד ל-200 מטרים, ובעל קנה כבד יותר.
***A2** - גרסה המיועדת לטווחים של 200 מטרים עד ל-300 מטרים.
***A3** - גרסה המיועדת לטווחים בינוניים של 300 מטרים עד ל-600 מטרים.
***A4** - גרסה המיועדת לטווחים של 600 מטרים עד ל-1,000 מטרים.
***G** - אותה גרסה כמו A4 רק עם רתע גדול יותר ובעל מהירות לוע גבוהה יותר.
***A5 M** - הגרסה החדישה ביותר של הרובה, מיועדת לטווחים ארוכים של 1,000 מטרים עד ל-1,200 מטרים.

## ראו גם
*FN FNAR
*FN Model 30-11

## קישורים חיצוניים

* 
* הדף של הרובה באתר World Guns 

## הערות שוליים

קטגוריה:כלי נשק של חברת FN Herstal
קטגוריה:רובי צלפים
FN PBR

**PBR** (או בשמו המלא **Patrol Bolt Rifle**) הוא רובה בריחי בלגי תוצרת חברת FN Herstal.

הרובה תוכנן במיוחד בקליבר 7.62x51mm NATO, ובעל קנה כבד ובעל 4 כדורים במחסנית שמופעלים על ידי בריח מסתובב, הרובה נמצא בשימוש בכמה יחידות צבאיות, ונמצא בו שימוש גם במטווחים אזרחיים.

## ראו גם
*FN FAL
*FN FNC

## קישורים חיצוניים
*מידע על הרובה 

קטגוריה:כלי נשק של חברת FN Herstal
קטגוריה:רובי סער בלגים
גיטרת גיטלר

ממוזער|גיטרת גיטלר
**גיטרת גיטלר** (באנגלית: **Gittler guitar**) היא גיטרה חשמלית עם עיצוב נסיוני שנוצרה על ידי אלן גיטלר (1928 - 2003). גיטלר הרגיש שהעיצוב הרגיל של הגיטרה החשמלית שמחקה גיטרה אקוסטית מיותר בגיטרה חשמלית מוגברת, ולכן עיצב את הגיטרה שלו בצורה המינימלית האפשרית לגיטרה חשמלית.

## היסטוריה
גיטלר התחיל לייצר גיטרות בעיצוב המיוחד לו, באמצע שנות השבעים של המאה העשרים בארצות הברית, וסך הכל ייצר בסביבות 60 גיטרות עד תחילת שנות השמונים. אחת מהן הוא אף מכר לאנדי סאמרס, גיטריסט להקת הפוליס. הגיטרה מופיעה בקליפ לשירם סינכרוניסיטי II.

בשנת 1982, גיטלר עלה לישראל, שינה את שמו לאברהם בר רש"י וגר בקריית ארבע. גיטלר נתן רישיון להשתמש בעיצוב שלו לחברה מקומית בקריית ביאליק שנקראת אשטרון. החברה ייצרה בסביבות 300 גיטרות, אך הוסיפה להן גוף פלסטיק. בר רש"י הודיע שהוא איננו מרוצה מהתוצאה הסופית. אשטרון מצידם טענו, שהגיטרות שהם ייצרו, הן העתק מדויק של הגיטרה המקורית, וגוף הפלסטיק מכיל רכיבים אלקטרוניים ונועד לצורך טיפול פשוט. 

60 הגיטרות הראשונות שנוצרו בארצות הברית, מוצגות לעיתים בשם Fishbone Gittler Guitar.
כמו כן גיטלר ייצר בניו יורק גם 3 גיטרות בס.

## הישגים
גיטרת גיטלר מוצגת במוזיאון לאומנות מודרניתMOMA  בניו יורק, וכמו כן מוצגת בBoston Museum of Fine Arts.

## מפרט טכני
לגיטרת גיטלר שישה מיתרים, כאשר לכל מיתר יש פיקאפ משל עצמו.
בגרסאות מאוחרות לגיטרה יש גם גוף פלסטיק.

## קישורים חיצוניים

* 
* אתר הבית של גיטרת גיטלר
* סרטון קצר המציג את הגיטרה באתר youtube.

קטגוריה:גיטרה
תיעוד סובב ארץ

**תיעוד סובב ארץ** (בסינית מסורתית: **括地誌**; בסינית מפושטת: **括地志**; בפין-יין: **Kuò dì zhì**) היא יצירה סינית רחבת היקף בתחום הגאוגרפיה מתקופת שושלת טאנג, אשר נערכה על ידי לִי טָאי מלך וֵיי, ונחתמה בשנים 641 או 642 לספירה. הספר עצמו מתפרש על פני 500 מגילות, והמבוא על פני 5 מגילות. לצורת הכתיבה של "תיעוד סובב ארץ" הייתה השפעה נרחבת יחסית על עבודות מאוחרות יותר של מחקר היסטורי-גאוגרפי בסין.

הספר לא שרד לימינו, והגרסה הקיימת כיום - מקורה בליקוטים של פסקאות ומשפטים מיצירות שציטטו את המקור. גודלה של הגרסה המלוקטת הוא כ- 8-9 מגילות בלבד.

## הערות שוליים

קטגוריה:ספרות סינית
קטגוריה:סין: גאוגרפיה
גירוש צרפת (1182)

[200px|ממוזער|[מיניאטורה המתארת את גירוש צרפת]]
**גירוש צרפת** בשנת ד'תתקמ"ב (1182), בעקבות צו של פיליפ השני, מלך צרפת, הביא להגליית כל יהודי צרפת משטחי צרפת שתחת שלטון המלך (כלומר אזור פריז, בשאר המדינה המלך לא ממש שלט, אלא האצילים), חזרתם התאפשרה בעקבות ביטול הצו על ידי אותו מלך בשנת 1198.

## התקופה שלפני הגירוש

בעת מסע הצלב הראשון שהתקיים בשנת 1096, הצלבנים הוציאו להורג יהודים ברואן ללא הבדל גיל או מין, כאשר הצלבנים חסים רק על אלו שהסכימו להתנצר.

לפי מסמכים יהודיים, היהודים באותה התקופה חיו בפחד גדול, כתבו על כך לאחיהם בחבל הריין וביקשו מהם להתפלל ולצום עבורם. אולם, גם שם אלפי יהודים נטבחו על ידי הצלבנים. המאה הקשה שעברה על היהודים בצרפת, שנחשבה להרסנית, הייתה כאין וכאפס לנעשה בקהילה היהודית בגרמניה באותו הזמן.

## הגירוש
במשך כמאה שנה לאחר מסע הצלב הראשון, התחוללו ברחבי אירופה עלילות דם רבות כנגד היהודים, כאשר רבים מהם הותקפו או נשרפו למוות בצרפת.

מיד עם הכתרתו של פיליפ השני למלך צרפת, ב-14 במרץ 1181, המלך הורה לעצור את כל היהודים ביום שבת. כל בתי הכנסת, הכסף וההשקעות נגזלו מידיהם.

בחודש אפריל 1182 פרסם המלך פיליפ השני צו גירוש, אך נתן ליהודים ארכה בת שלושה חודשים כדי שאלו יוכלו למכור את רכושם הפרטי הנייד. עם זאת, המלך החרים מידי היהודים את הבתים, השדות, האסמים ואת המפעלים לייצור היין. היהודים ניסו לשדל את האצילים לתמוך בהם, אך לשווא.

ביולי 1182 הוכרחו היהודים לעזוב את תחומי המלוכה של צרפת. בתי הכנסת הוסבו לכנסיות. צעד זה של גירוש היהודים על ידי תחבולות שונות, נעשה כדי למלא את הקופה המלכותית. הסחורה שהוחרמה על ידי המלך הומרה בכסף מזומן.

למרות הקשיים הרבים שחוותה הקהילה היהודית בצרפת בתקופה זו, הייתה פריחה אינטלקטואלית ויצירה פורייה ועשירה באותן השנים. הדחף לפעילות זו ניתן על ידי רש"י שציווה על יורשיו שהלמידה תימשך גם אחרי מותו. יורשיו, בני משפחתו, מילאו את צוואתו והמשיכו את עבודתו. באותן השנים הקהילה היהודית עסקה בעיקר בלימוד התלמוד, ההלכה הרבנית ופרשנות המקרא.

## חזרת היהודים
ב-1198 הוצא הצו להחזרת היהודים לצרפת רבתי (ולאחר מכן צומצם רק לאזור איל-דה-פראנס).

ביולי 1198 החליט פיליפ השני להחזיר את היהודים לפריז,  (ריגורד). המלך החליט לנקוט בקו של רצון טוב כלפי היהודים, כפי שהראה קודם לכן בפרשת בריי. הוא העניק גושפנקא חוקתית לפעילות היהודים בתחום הבנקאות, הלוואת כספים והמשכון, בראותו בהם מקור מצוין להכנסה עבורו.

המלך קבע הנחיות ברורות לעסקי היהודים, שכללו בין היתר את גובה המס החוקי. כמו כן, חויבו היהודים לסמן את מוצריהם. באופן טבעי, כל הסחר של היהודים היה נתון תחת מיסי מדינה, כאשר החותם המלכותי על המוצרים מומן על ידי היהודים. מאותה תקופה ואילך, היה חשבון מיוחד בקופת הממלכה בשם "מוצר היהודים" ("Produit des Juifs"), והתמלוגים ממוצרי היהודים גדלו ללא הפסקה, דבר שיצר אינטרס כלכלי לשמור על הימצאותם של היהודים בצרפת.

היהודים נהפכו להיות צמיתים של המלך בתחום ממלכתו, במקביל לתקופה שבה החלה עלייה בשכר והביאה לכדי היעלמותם של הצמיתים. המצב של היהודים כצמיתים היה קשה יותר משאר הצמיתים בני הדת הנוצרית, כאשר האחרונים זכו להגנה מידי הכנסייה. בהמשך הכנסייה הטילה חרם על היהודים והם לא יכלו לערער על תנאי עבודתם.

המלכים והלורדים ראו ביהודים רכוש, התייחסו אליהם כ"היהודים שלי" (באנלוגיה ל"האדמות שלי"). הלורדים פעלו כמו המלך,  (ריגורד).

## ראו גם
* יהדות צרפת
* גירושי יהודי צרפת
* מסעי הצלב

## הערות שוליים

קטגוריה:יהדות צרפת
קטגוריה:צרפת: ימי הביניים
צרפת
קטגוריה:צרפת: אנטישמיות
FN Browning M1903

**FN Browning M1903** הוא אקדח בלגי תוצרת חברת FN Herstal, והיה בו שימוש עיקרי במלחמת העולם הראשונה ובמלחמת העולם השנייה.

בשנת 1901 (אחרי שהוציאו את דגם M1900) ג'ון ברואנינג ביקש להוציא דגם חדש של האקדח, והתחילו בייצורו. האקדח בתחילתו הופץ למשטרות ברחבי העולם, אך כשהתחילה מלחמת העולם הראשונה האקדח נעשה לאקדח צבאי.

האקדח נחשב לקל ביותר, ובעל רתע נמוך. מה שאומר שנוח לירות בו בכל צורה שיש.

## מדינות שהשתמשו באקדח זה בעבר
*
*
*
*
* - נשק שלל

## ראו גם
*FN Browning M1910
*FN Five-SeveN
*FN HP

## קישורים חיצוניים

*הדף של האקדח באתר World Guns 

קטגוריה:אקדחים של חברת FN Herstal
FN Browning M1900

**FN Browning M1900** הוא אקדח בלגי תוצרת חברת FN Herstal. ובקושי היה בו שימוש, בכמה מבצעים משטרתיים קטנים ומצומצמים. זהו האקדח הראשון של חברת FN Herstal.

האקדח נחשב לקל מאוד, בעל רתע נמוך וניתן לירי בקלות, אך יש צורך לנקות את הקנה די הרבה פעמים בגלל אבק השרפה.

## תחמושת
התחמושת **7.62x17mm SR** היא התחמושת הראשונה של FN Herstal, והיא תחמושת קלה ודלילה מאבק שרפה, מה שאומר שלפעמים פגיעה אחת בבטן לא הספיקה ולהריגה נדרש לירות 3 כדורים לפחות.

## שמות נוספים
***FN M1900**
***FN Mle.1900**
***Browning M1900**
***Browning No.1**

## ראו גם
*FN Browning M1903
*FN HP
*FN Browning M1910

## קישורים חיצוניים

*הדף של האקדח באתר World Guns 

קטגוריה:אקדחים של חברת FN Herstal
FN Browning M1910

**FN Browning M1910** הוא אקדח בלגי תוצרת חברת FN Herstal.
האקדח היה בשימוש בעיקר במלחמת העולם השנייה ובמלחמה הקרה, הוא היה בין דגמי ג'ון בראונינג.

אחד האירועים הנודעים בהם היה שימוש באקדח היה ההתנקשות בפרנץ פרדיננד, ארכידוכס אוסטריה שביצע גברילו פרינציפ.

## גלריה

קובץ:Browning FN 1910 img 1630.jpg|דגם M1910
קובץ:Pistolet FN Browning wz 1910, Muzeum Orła Białego.jpg|דגם M1910 
קובץ:FN1922.jpg|דגם M1922


## ראו גם
*FN Browning M1900
*FN Browning M1903
*FN Browning M1905

## קישורים חיצוניים

*הדף של האקדח באתר World Guns 

קטגוריה:אקדחים של חברת FN Herstal
טימותיאוס

[ממוזער| 250 פיקסלים|טימותיאוס וסבתו מאת [רמברנדט - 1648]]
**טימותיאוס** (יוונית: *Timótheos*, Τιμόθεος). משמעות השם: "המכובד על ידי אלוהים" או "המכבד את אלוהים" או "הירא את אלוהים") היה בישוף נוצרי בן המאה הראשונה לספירה. נולד בשנת 17 לערך ומת בשנת 97 לערך. על פי הברית החדשה, היה טימותיאוס בן לווייתו של השליח פאולוס במסעותיו להפצת הבשורה הנוצרית.
הוא גם הנמען של שתיים מאגרותיו של פאולוס - האיגרת הראשונה אל טימותיוס והאיגרת השנייה אל טימותיאוס.

## חייו

טימותיאוס נזכר בברית החדשה לראשונה בזמן ביקורו השני של פאולוס בליסטרה שבאנטוליה שם הוא מוזכר כתלמיד. פאולוס התרשם ממנו ולקחו לו כבן לוויה. טימותיאוס היה בן לאב יווני ולאם יהודייה, אולם לא נימול. פאולוס דאג למול אותו, על פי הטקסט, כדי שיהיה מקובל על היהודים. הוא התלווה לפאולוס במסעותיו לפריגיה, גלטיה, מיסיה, טרואס, פיליפי, וריה, וקורינתוס.
אמו **אבניקה** וסבתו **לואיס** מוזכרות כנשים מאמינות, מה שמרמז על האפשרות להיותן נוצריות. מעט ידוע על אביו, מעבר לעובדה שהיה יווני.

טימותיאוס היה כלוא לפחות פעם אחת, זאת אנו למדים מהמסופר באיגרת אל העברים על שחרורו לחופשי. כמו כן, נראה כי טימותיאוס סבל תדיר מכאבי בטן.
לפי מסורת מאוחרת, פאולוס הסמיך אותו לתפקיד בישוף אפסוס בשנת 65, שם שרת 15 שנה. בשנת 97 (כשהוא בן 80), טימותיאוס ניסה למנוע מצעד סגידה לאלילים פגאניים ובתגובה להטפתו את הבשורה, היכוהו הפגאנים, גררו אותו ברחובות וסקלוהו באבנים. במאה ה-4 לספירה הועברו עצמותיו ל-"כנסיית השליחים הקדושים" בקונסטנטינופול.

## [[קאנוניזציה (קדושים נוצריים)|קאנוניזציה]]
ימי החג המוקדשים לטימותיאוס משתנים על פי הזרמים השונים בנצרות:
:- 22 בינואר - הכנסייה האורתודוקסית המזרחית,
:- 24 בינואר - הכנסייה הלותרנית של מיזורי (ארצות הברית).
:- 26 בינואר - הכנסייה הקתולית, הכנסייה האוונגליסטית הלותרנית של ארצות הברית, הכנסייה האפיסקופלית.

## קישורים חיצוניים

* 

## הערות שוליים

קטגוריה:קדושים נוצרים
קטגוריה:ילידי 17
קטגוריה:נפטרים ב-97
FN BRG-15

**FN BRG-15** הוא מקלע בלגית תוצרת חברת FN Herstal, בשנת 1983 FN Herstal הודיעה על תחילת פרויקט של מקלע כבד בשם FN BRG-15, אך בשנת 1990 הפרויקט בוטל וייצורו של הנשק הופסק.

## ראו גם
*FN MAG
*FN Minimi
*FN SCAR

## קישורים חיצוניים
*הדף של הרובה באתר World Guns 

קטגוריה:מקלעים של חברת FN Herstal
אדווין בלאנז'ה

**אדווין בלאנז'ה** (בצרפתית: **Edwin Bélanger**  18 בנובמבר 1910 - 14 בינואר 2005) היה מנצח, כנר, ויולן, מעבד ומורה קנדי. קשריו עם התזמורת הסימפונית של קוויבק נמשכו למעלה מיובל שנים, בכלל זה כהונת מנצח ראשי משנת 1942 עד 1951. אדווין בלאנז'ה היה אביהם של המוזיקאים מארק בלאנז'ה וגי בלאנז'ה.

## חייו
### לימודים
בלאנז'ה נולד בנפת קוויבק. השכלה כללית ולימודי כינור רכש בקולג' "אחי הלב הקדוש" בעיר הולדתו ואחר המשיך בלימודי כינור והרמוניה בסמינר של קוויבק. בשנת 1933 זכה בפרס אירופה לכנרים ויצא לפריז להשתלם בכינור אצל קרל פלש (1933-34) וללונדון, להשתלם בניצוח אצל ארנסט ריד (1934-35).

### קריירה
בלאנז'ה התחיל את קריירת ההופעות שלו בגיל 17, ככנר באגודה הסימפונית של קוויבק (שהייתה בהמשך לתזמורת הסימפונית של קוויבק), ועם הרכב זה נשאר עד 1931. אחרי שהשלים את לימודיו באירופה, החל לעבוד בשנת 1935 ככנר, ויולן, מנצח ומעבד בתאגיד השידור הקנדי בקוויבק. ב-1936 ייסד את החוג הפילהרמוני של קוויבק (Cercle philharmonique de Québec) וכיהן כמנצחו עד 1942, כשהתזמורת התמזגה עם התזמורת הסימפונית של קוויבק. בשנים 1942 - 1951 היה המנהל האמנותי של התזמורת המאוחדת והמשיך את קשריו התדירים עמה כמנצח אורח. משנת 1966 עד 1975 ניגן בשורה הראשונה של קבוצת הכינור השני של התזמורת והיה הוויולן הראשי שלה מ-1975 עד 1977. בין 1977 ל-1984 חזר לנגן בקבוצת הכינור השני של התזמורת.

בשנת 1937 החליף בלאנז'ה את צ'ארלס או'ניל כמנצח התזמורת הצבאית של הגדוד המלכותי מס' 22. עם התמנותו לתפקיד קיבל דרגת סרן בצבא קנדה. הוא נשאר בתפקידו זה עד 1961, כשהיה לבעליה של הוצאת המוזיקה Procure générale de musique, עם התזמורת הצבאית יצא לסיורי קונצרטים באסיה, אירופה וארצות הברית, נוסף להופעות בכל רחבי קנדה. בהמשך היה המנהל המוזיקלי של "קונצרטי קופרן", משנת 1977 עד 1982. 

במשך כל שנות הקריירה שלו עסק בלאנז'ה בהוראת כינור וויולה, הן באופן פרטי והן בכמה מוסדות. במשך כמה עונות לימודים לא-רצופות כיהן כנשיא האקדמיה למוזיקה בקוויבק (1947-50, 1953-56, 1963-65 ו-1971-1974). משנת 1973 עד 1985 לימד ויולה ונגינה תזמורתית בקונסרבטוריון למויקה בקוויבק. בשנת 1984 העניקה לו אוניברסיטת קוויבק תואר דוקטור לשם כבוד. הוא מת בקוויבק בשנת 2005, בן 94.

## קישורים חיצוניים

* 

קטגוריה:מנצחים קנדים
קטגוריה:כנרים
קטגוריה:ויולנים
קטגוריה:מורים למוזיקה בקנדה
קטגוריה:קנדים שנולדו ב-1910
קטגוריה:קנדים שנפטרו ב-2005
חורבת דנעילה

**חורבת דנעילה** היא אתר ארכאולוגי בגליל העליון. האתר נמצא ליד חניון נחל שרך, בתוך מתחם יער הילד היהודי. למקום מוביל כביש אספלט היוצא מכביש 899 (כביש הצפון), כ-100 מטר מזרחית ליישוב גורנות הגליל.

במקום נערכו חפירות ב-1984 וב-1986. ממצאי הסקר הארכאולוגי והחפירות שבוצעו במקום מעידים על כפר גדול ששרידיו המרכזיים משתרעים על פני חמישה דונמים.

נראה כי גרעין היישוב החל בתקופה הרומית והוא התרחב בתקופה הביזנטית. בתקופה הצלבנית והממלוכית האתר יושב מחדש והמבנים ומפלסי הרצפות הקדומים שופצו.

במקום נחשפו חמישה בתי בד לייצור שמן זית שעליהם התבססה כלכלת היישוב.

בשנים 2000–2001 החלה הקרן הקיימת ורשות העתיקות במיזם שימור ושחזור של בתי הבד בחורבה. שוקמו קירות, מפתנים ובתי בד, נפתחו סמטאות והוכשר מסלול מעגלי לסיור בחורבה.

מהמקום יוצא שביל הליכה מסומן בנחל שרך המגיע למערת שרך ולנחל בצת. במקום יש אתר זיכרון לחללי המועצה האזורית מעלה יוסף שנפלו במערכות ישראל.

## קישורים חיצוניים

* סיור בעיר האבודה בגליל -חורבת דנעילה, באתר יוטיוב
* 

קטגוריה:הגליל העליון: אתרים ארכאולוגיים
קליי

**קליי** (Clay) הוא שם משפחה שמקורו באנגלית ומשמעותו חרסית.

קטגוריה:שמות משפחה
יהודה גרשוני (רוכב אופניים)

**יהודה גרשוני** (נולד ב-14 ביולי 1960) הוא רוכב אופניים ישראלי בעבר, 6 פעמים ברציפות אלוף ישראל במרוץ אופני כביש (1978 - 1983), והרוכב הישראלי הראשון שקיבל חוזה בקבוצה מקצוענית.

## ביוגרפיה
גרשוני נולד וגדל בנוף הגליל (נצרת עילית דאז), והתאמן בקבוצת האופניים הפועל נצרת עילית, לצידם של האחים ירון ויואל גיגי ועמוס גרי, אלופי ישראל במרוץ אופני כביש, בהדרכתו של עקיבא רזניק שהקים את הקבוצה מספר שנים קודם כשעלה מברית המועצות. במסגרת הקבוצה ניצח בתחרויות רבות ביניהם שישה ניצחונות רצופים באליפות ישראל במרוץ אופני כביש.

בשנת 1982 יצא לחו"ל כדי להשתלב בקבוצה אירופאית. הוא התחיל בקבוצת City Neuwied ממערב גרמניה, ולאחר שנה עבר לקבוצת Assos השווייצרית.

בשנת 1984 הוחתם גרשוני בקבוצת Skil הצרפתית בה רכב שון קלי שהיה אחד מבכירי הרוכבים בעולם באותה התקופה. בכך הפך לרוכב הישראלי הראשון שזוכה לחוזה בקבוצה מקצוענית. במסגרת קבוצת Skil השתתף ברבים מהמרוצים הנחשבים בעולם, ביניהם הגנט-וולחם, רונדה ון פלנדרן, לה פלש ואלון, מרוץ אמסטל גולד, קלאסיקה סן סבסטיאן ועוד. ביוני 1984 השתתף בטור דה סוויס כתחרות מבחן לקראת השתתפות בטור דה פרנס, סיים 17 בקטע הראשון והחזיק שבוע במיקום 20 כללי שהיה הקריטריון להשתתפות בטור דה פרנס, אולם חלה, סיים 60 ובכך הפסיד הזדמנות להשתתף בטור דה פרנס.

בשנת 1985 עבר גרשוני לקבוצת Foriche בה רכב שנתיים. בשנת 1987  עבר גרשוני לקבוצת Mondia השווייצרית, בשנה זו ניצח במרוץ השלבים שהתקיים במסגרת כינוס הפועל במדי נבחרת ישראל. בסוף שנת 1987 סיים את קריירת הרכיבה, שבה ניצח בשישה מרוצים בינלאומיים.

כיום מתגורר גרשוני בשווייץ עם משפחתו.

## קישורים חיצוניים
* הכי קרוב שאפשר, ראיון עם יהודה גרשוני

## הערות שוליים

קטגוריה:רוכבי אופניים ישראלים
קטגוריה:נוף הגליל: אישים
קטגוריה:ישראלים שנולדו ב-1960
תאו היער

**תאו היער** או **תאו אדום** (שם מדעי: *Syncerus caffer nanus*) הוא תת-מין של תאו אפריקני החי במרכז ומערב אפריקה. לעיתים קרוי **תאו גמדי** בהשראת השם המדעי "*nanus*" שפירושו בלטינית "גמד", אם כי שם זה מתייחס בעיקר לאנואה (מין בקר החי באינדונזיה). ישנם חוקרים הסבורים כי צריך לסווג את תאו היער כמין בפני עצמו, בשל השוני הרב בינו ובין תת-המינים האחרים.

## מאפיינים
תאו היער הוא תת-המין הקטן ביותר של תאו אפריקני. גובהו בכתפיים 100–130 סנטימטר, אורך ראשו וגופו 180–220 סנטימטר, אורך זנבו כ-70 סנטימטר ומשקלו עד 320 ק"ג (לשם השוואה תאו הכף שוקל בממוצע כ-900 ק"ג). צבע פרוותו נע בין חום אדמדם לשחור, רגליו שחורות, אוזניו שעירות ובהירות יותר, בטנו וחלקו האחורי בדרך כלל בהירים יותר. אצל המבוגרים הפרווה כהה יותר ולעיתים שחורה כולה.

בשונה מתת-המינים האחרים קרניו אינן גדלות ביחד, מתעקלות אחורה (בדומה לתאו הפיליפינים), פחות חזקות, והן קטנות יחסית ומגיעות לאורך של 30–40 סנטימטר לעיתים רחוקות. לזכרים של תאו היער אין "מגן" שמתפתח על הקרן. תאואי היער אינם חיים בעדרים גדולים, אלא ביחידות או בקבוצות של 8–12 פרטים. באזורים מסוימים קיימים כלאיים של תאו היער עם תת-המינים האחרים.

תאו היער פחות אגרסיבי מתת-המינים האחרים, ויעדיף להימלט מטורפים מאשר לתקוף. תזונתו כוללת בעיקר עשבים, ענפים וזרדים.

כפי שמרמז שמם, תאואי היער חיים בעיקר ביערות גשם של אגן הקונגו או באזורים לחים, אך גם בסוואנות ושטחי מרעה. תפוצתם היא במדינות: הרפובליקה הדמוקרטית של קונגו, הרפובליקה של קונגו, גינאה המשוונית, גבון, קמרון, אנגולה, גאנה, וטוגו.

אויבו העיקרי של תאו היער הוא הנמר כיוון שאריות אינם נמצאים באזורים בהם הוא חי. מצבו נע בין **ללא חשש** ל**קרוב לסיכון** בעיקר בשל ציד ואובדן בית גידול למטרות חקלאות וכדומה. האוכלוסייה העולמית נאמדת ב-60,000, מתוכם מצויים כ-75% באזורים מוגנים.
## גלריה

Buffle dans le Parc National de Lobéké.jpg|תאואים בפארק הלאומי לובקה בקמרון
Lady Red Bull (15333006820).jpg|נקבה
Syncerus caffer nanus Dvur zoo 5.jpg|עגל מתבגר
Buffle de forêt dans sa marre.jpg|זכר מתפלש במים בשמורה בגבון.


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בקר
קטגוריה:הרפובליקה הדמוקרטית של קונגו: יונקים
קטגוריה:יונקים ביערות הגשם האפריקאים
עובד ידע

**עובד ידע** הוא עובד שהידע שלו הוא המרכיב המשמעותי בתפקידו בארגון. במאה ה-21, חלק ניכר מהעובדים בארגונים הם עובדי ידע.

## היסטוריה
המונח "עובד ידע" נטבע לראשונה על ידי פיטר דרוקר בשנת 1959 בספרו Landmarks of Tomorrow, אך הדיון המרכזי הראשון בו הוא בספרו "Management Challenges for the 21st Century" שפורסם בשנת 1999. בספרו זה דן דרוקר במשמעויות השונות הנובעות מעבודת ידע. בתקופה זו דובר על כ-25% מהעובדים בארגונים שהם עובדי ידע.

## מאפייני עובד ידע

* אהבת עצמאות. נטייה שלא לקבל מרות, בעיקר לגבי דרך ביצוע העבודה. 
* הגדרת תהליך העבודה מסובכת יחסית. 
* ניתן ללמוד רבות על התפקיד על ידי צפייה בו.
* דרך הפעולה נבחרת באופן מחושב.
* מחויבות לתפקיד ולארגון משמעותית לביצועים.
* הערכת ידע עצמי, לעיתים אין נכונות לחלוק בו.

## גורמי הצלחה של עובד ידע
בספרו "Drive" משנת 2009 מתייחס דניאל פינק  להתפתחות ההנעה (מוטיבציה) למה שהוא מכנה כיום הנעה 3.0.
הגורמים המניעים עובדי ידע, בעידן זה, הם:
* עצמאות - בביצוע המשימות, בבחירת הזמן לביצוע, בשיטת הביצוע ובצוות. 
* מומחיות - פיתוח מומחיות אישית בפעילויות.
* משמעות - קיום משמעות לתפקיד: לא רק עבודה לצורך משכורת.

## משאביו של עובד ידע
עובד ידע עושה שימוש במקורות שונים לביצוע עבודתו. מקורות הידע העיקריים בהם עשוי להעשות שימוש הם:
* הכשרה מקצועית
* ניסיון אישי
* חיפוש מידע באינטרנט
* מידע מעמיתים באמצעות: שיחות, כנסים, רשתות חברתיות ופורומים.

## ראו גם
* צווארון לבן
* מקצועות חופשיים

## קישורים חיצוניים
*  How to think like a knowledge worker UNPAN
*  Managing the Knowledge Workforce 
* Thinking for a Living
* Drive
*  Knowledge workers as fractals in a complex adaptive organization  Knowledge Systems "Vanola", Snunith Shoham, Alon Hasgall

קטגוריה:ניהול ידע
קטגוריה:מקצועות המדע והטכנולוגיה
קטגוריה:ידע
תחנת הרכבת כפר יהושע

שמאל|250px|ממוזער|מסילת רכבת העמק
שמאל|ממוזער|200px|לוח זמנים משנת 1944 עם ציון תחנת כפר יהושע
**תחנת הרכבת ב[[כפר יהושע]]** שנקראה **תחנת תל א-שמאם** הייתה אחת התחנות ברכבת העמק וחלק ממסילת הרכבת החיג'אזית. היא הייתה התחנה השלישית מבין שמונה התחנות המקוריות שנקבעו בשנת 1905, והשנייה בגודלה מבין התחנות. מיקום התחנה נקבע על פי המרחק מתחנת המוצא. השימוש בקטרי קיטור הצריך מילוי מים בדוודים בכל 20 ק"מ לערך. התחנה כללה שבעה מבני אבן בסגנון טמפלרי. התחנה פעלה משנת 1904, תחילת הפעלתו של קטע המסילה בין חיפה לצמח ועד הנסיעה האחרונה בקטע מסילה זה שהתקיימה בנובמבר 1951. התחנה הוכרזה כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך.

התחנה מוקמה ליד כפר אריסים בשם תל א-שמאם. הכפר פורק לאחר שאדמותיו נקנו לשם הקמת כפר יהושע. התחנה הוקמה בחלקו המערבי של עמק יזרעאל שהיה אז אזור ביצות שומם, ושימשה בתחילה כנקודת תספוק ותיקון לקטרים. במקום מולאו דודי הקיטור של הקטרים במים. וכן נבנתה סדנה לתיקון קטרים וקרונות תקולים. במתחם התחנה שמונה מבני אבן בסגנון גרמני.

המבנה המרכזי בן שתי קומות, ובו שכנו משרדי התחנה. קומתו העליונה של מבנה זה שימשה כמקום מגוריה של משפחת מנהל התחנה. בפאתו המזרחית של בניין זה מצויה כתובת מסולסלת בערבית המציינת את שם התחנה. ממזרח למבנה המרכזי נבנה מגדל מים עגול אשר בו נשמרו המים למילוי הקטרים. שאר המבנים בתחנת כפר יהושע שימשו כמקום מגורי עובדי התחנה, שירותים ציבוריים לנוסעים, מחסן פחמים ובתיהם של הבומבג'י (מפעיל המשאבה, שיבוש ערבי של המקצוע הטורקי פומפג'י מ"פומפה" - משאבה) ושל קוון המסילה.

רכבת העמק קישרה את חיפה דרך עמק יזרעאל, עמק בית שאן ותחנת הרכבת סמח'. היא הייתה שלוחה של מסילת הרכבת החיג'אזית שפעלה עד מלחמת העולם הראשונה בין דמשק לבין חצי האי ערב.

מבני תחנת כפר יהושע עברו שיפוץ מקיף בשנת 2005 לרגל חגיגות מאה השנים להיווסדה של רכבת העמק. ב-6 ביוני 2008 נערך במקום טקס חנוכת המוזיאון לתולדות רכבת העמק. המוזיאון, הפועל בבניין תחנת הרכבת הישן, כולל סרט על ההיסטוריה של רכבת העמק, מוצגים מקוריים מימי רכבת העמק, ותמונות מימי פעולת הרכבת. בחצר המוזיאון הוצבו קרונות ישנים של הרכבת, ומכשירים ששימשו בזמן פעולת הרכבת.

מבין שבעת המבנים המקוריים שופצו נכון לאוקטובר 2012 חמישה מבנים. שני מבנים נוספים נמצאים בתהליך שיפוץ.

כיום משרתת את כפר יהושע ואת יקנעם עילית תחנת רכבת חדשה - "תחנת הרכבת יקנעם – כפר יהושע".

## גלריית תמונות

קובץ:Valley train kfar yehoshua station.jpg|תחנת הרכבת של רכבת העמק - תל שמאם
קובץ:Railyehoshua.jpg| מוזיאון רכבת העמק ביום טקס הפתיחה
קובץ:Entranceyehoshua.jpg|הכניסה למוזיאון רכבת העמק
קובץ:Kfar Yehoshua railway station.jpg|מראה כללי של תחנת הרכבת בכפר יהושע
קובץ:Water tower in Kfar Yehoshua railway station.jpg|מגדל המים בתחנת רכבת העמק בכפר יהושע
קובץ:Railroad cars in Kfar Yehoshua railway station.jpg|קרונות בתחנת רכבת העמק בכפר יהושע
קובץ:תל שמאם שלט.jpg|שילוט מול תֵּל אֶ־שַׁמַאם, כ-250 מטר ממזרח לתחנה


## קישורים חיצוניים

* 
* 

## הערות שוליים

קטגוריה:עמק יזרעאל
כפר יהושע
קטגוריה:אתרי מורשת במחוז צפון
קטגוריה:מחוז הצפון: מבנים לשימור
קטגוריה:כפר יהושע
דדלוס (כתב עת)

**דדלוס** (באנגלית: ** Dædalus** הוא כתב עת אקדמי שעובר ביקורת עמיתים. כתב העת נוסד ב־1955 בשם Journal of the American Academy of Arts and Sciences. אחד המייסדים הוא ג'רלד הולטון. כתב העת פורסם על ידי MIT Press עבור האקדמיה האמריקאית לאמנויות ולמדעים. כל גיליון עוסק בנושא אחד ובו מאמרים באמנויות, מדעים ומדעי הרוח. גיליונות מיוחדים כוללים גם סיפורת, שירה ומדור הערות. הפרסום הוא על פי הזמנה בלבד. כתב העת ממופתח, בין השאר, במאגרי Scopus ו-Social Sciences Citation Index.

## קישורים חיצוניים
* 
* האקדמיה האמריקאית לאמנויות ולמדעים

קטגוריה:כתבי עת מדעיים
קטגוריה:האקדמיה האמריקאית לאמנויות ולמדעים
קטגוריה:כתבי עת באנגלית
קטגוריה:ארצות הברית: כתבי עת
FN HP-DA

**HP-DA** (או בשמו המלא **Browning BDA**) הוא אקדח בלגי תוצרת חברת FN herstal. האקדח התחיל בפיתוחו ועיצובו בשנת 1983 ונכנס לשירות בשנת 1984, אך לא הצליח כל כך בעולם ורק צבא אחד רכש כמות קטנה שלו (צבא פינלנד).

## גרסאות
***BDAO** - גרסה "קלה" של האקדח, מיועדת לטווח של עד 50 מטרים.
***BDAM** - גרסה "בינונית" של האקדח, מיועדת לטווח של עד 100 מטרים.
***BDAC** - גרסה "כבדה" של האקדח, מיועדת לטווח של עד 200 מטרים.

## משתמשים
* בלבד

## ראו גם
*FN HP
*FN Five-SeveN

## קישורים חיצוניים

*הדף של הרובה באתר World Guns 

קטגוריה:אקדחים של חברת FN Herstal
קריזה (הצגה)

**קריזה**, או בשמו המלא **קריזה (אנשים במצוקה)**, הוא מחזמר מחאה שהועלה על ידי תיאטרון חיפה בשנים 1976–1977.

ההצגה הועלתה מעל מאה פעמים ברחבי ישראל.

## יצירת ההצגה
ראשיתה של "קריזה" בהפקה צנועה שהעלה התיאטרון ב-1976 ונקראה **עצבים**. ההצגה שכתב יהושע סובול התבססה על ראיונות אותנטיים שנערכו בשכונות ועיירות פיתוח בישראל. הצגת הבכורה של "עצבים" התקיימה באור עקיבא, בה נערכו חלק מהמפגשים והראיונות שהיוו בסיס לחומר שהועלה בהצגה.

בשלב המעבר לאולם הגדול, שירת סובול במילואים בבקעת הירדן, ובמאית ההצגה, נולה צ'לטון, שנחשבת לאם התיאטרון הדוקומנטרי-חברתי בישראל, פנתה לאיציק ויינגרטן שיעזור לה עם החומרים של סובול.

כאשר התברר ש"אמנות לעם" מסרבת לתמוך ב"עצבים" בנימוקים של חוסר איזון ואי עמידה בקריטריונים אמנותיים, המשיך התיאטרון להציגה ברחבי ישראל ללא סבסוד. ויינגרטן פיתח גרסה מרוככת שתוכל לזכות בתמיכת הממסד. ההצגה הייתה מחזמר, עם שירים פרי עטו של יהושע סובול, קטעי מחול, ויותר מ-20 משתתפים.

את המוזיקה הלחין שלמה בר, שההצגה פרסמה אותו ברבים. שניים מהשירים הפכו ללהיטים ("ילדים זה שמחה" ו"אצלנו בכפר טודרא") ונכללו באלבומה הראשון של להקתו "הברירה הטבעית" (1979).

ההצגה עוסקת בישראל השנייה, על שני דורותיה, דור ההורים העולים מארצות ערב, ודור הבנים ילידי הארץ. בהצגה צפים נושאים כמו עוני, אלימות, עלייה וקליטה ואפליה עדתית.

בהצגה השתתפו בין השאר: שלמה בראבא, מוני מושונוב, סנדרה שדה, רמי דנון, דב גליקמן, ג'יטה מונטה, ז'אק כהן, עזרא כפרי, עידית צור, ליביה חכמון, מאיה רוטשילד, דניאלה מיכאלי, יוסף באשי ואיציק ויינגרטן. הצגת הבכורה התקיימה ב-23 באוקטובר 1976.

במאית ההצגה, נולה צ'ילטון, אמרה עליה:
:עשיתי את “קריזה״ לא כדי לשנות את האנשים, את החברה או את המדינה. דברים אפשר לשנות באמצעות הפוליטיקה ואני אינני פוליטיקאית. כל מה שרציתי ב׳׳קריזה” הוא לזרוק אלומת אור על קבוצת אנשים החיה בצל, ללא גוף, ללא קול, ללא השפעה. כל שרציתי היה לומר רק זאת: הביטו באנשים אלה החיים בתוככם והם בודדים כל כך. הביטו בהם והטו להם אוזן כי הם חסרי ישע. הניחו לדעות הקדומות שלכם לרגע ופנו להם מקום, כי הארץ הזאת נועדה גם להם.

## ביקורת
ההצגה עוררה תגובות מגוונות. היו שהסתייגו מהבוטות וחששו שההצגה מלבה יצרים וזורעת פילוג בעם. גדעון עפרת לגלג על הצביעות של התיאטרון ושאל "מתי ביים במאי ממוצא ספרדי הצגה כלשהי בתיאטרון חיפה? מתי קיבל שחקן ממוצא ספרדי תפקיד ראשי בהצגות תיאטרון חיפה?".

מיכאל הנדלזלץ התלונן על חוסר אמינות עקב היעדרו של אלמנט הריחוק מהמציאות, ההכרחי בתיאטרון. עוד טען שההצגה מועלית על ידי אשכנזים שבעים על מנת למרק את מצפונם.

עדית זרטל כתבה על "כוונות טובות שהלכו לאיבוד". סצנות מציאותיות שנועדו לזעזע נראו בעיניה כפארודיה, ואילו בקטעי פולקלור כמו חגיגת ברית המילה, זיהתה "התנשאות תרבותית אינטלקטואלית של יוצאי אירופה".

## ראו גם
* מוריס והיונים

## לקריאה נוספת
* דן אוריין, **תולדות התיאטרון בישראל**, רסלינג, 2024, עמ' 251–261.

## קישורים חיצוניים
* 
* 
* 
* -37
* 

## הערות שוליים

קטגוריה:השסע העדתי בישראל
קטגוריה:יהושע סובול
קטגוריה:יצירות משנת 1976
קטגוריה:מחזות זמר ישראליים
FN Barracuda

**FN Barracuda** הוא אקדח תופי בלגי שנוצר על ידי FN Herstal. האקדח נכנס לשימוש בשנת 1970 לבלשים, מאבטחים ובעיקר להגנה עצמית, אך בשנת 1989 הופסק ייצורו.

## ראו גם
*אקדח תופי
*נשר המדבר
*FN HP

## קישורים חיצוניים
*הדף של האקדח באתר World Guns 

קטגוריה:אקדחים של חברת FN Herstal
בז ציידים

**בַּז צַיָּדִים** (שם מדעי: *Falco cherrug*) הוא עוף דורס מהסוג בז, שבמשפחת הבזיים. תפוצתו ממזרח אירופה ועד לסין כאשר הוא חורף במרכז אפריקה, בעיקר באתיופיה. בארצות ערב בז זה משמש לבזיירות ומכאן שמו העברי.

## תיאור

בז ציידים הוא בז גדול עם מוטת כנפיים גדולה ביחס לגודלו. אורכו 45–57 ס"מ, ואורך מוטת כנפיו היא 97–126 ס"מ. משקלם של הזכרים הבוגרים מגיע ל-730–990 גרם ומשקלן של הנקבות 970–1300 גרם. גבו חום וראשו בהיר, עם פס עין כהה ופס שפם דק וארוך. בטנו וחזהו בהירים, עם נקודות כהות.

בדומה לבזים אחרים, לבז הציידים יש מקור מעוקל וחד המשמש בעיקר לתפיסת טרף. בז זה משתמש במקורו החד והחזק כדי לנתק את עמוד השדרה של הטרף.

## תפוצה ובית גידול

בז ציידים שוכן באזורים חצי-מדבריים וביערות ממזרח אירופה עד מרכז אסיה. בחורף הוא נודד עד לאזורים הצפוניים של דרום אסיה וחלקים של אפריקה. (בשנת 1997 נצפו בזים גם באזור גרמניה).

הבזים בונים את קניהם על עצים גבוהים - 15 עד 20 מטר מעל הקרקע - באזורי פארק ויערות פתוחים. איש מעולם לא צפה בבז ציידים שהקים קן לעצמו. בדרך כלל הם תופסים קינים נטושים של מינים אחרים, ולעיתים אף מגרשים את בעלי הקן בכח. באזורים הררים יותר הבזים משתמשים בקנים בקצות הצוקים, כ-8 עד 50 מטר מעל לקרקע.

## רבייה וצאצאים
על מנת למשוך נקבות, בזי ציידים הזכרים עוסקים בתצוגות אוויריות מרהיבות. במפגשים קרובים יותר עם בן/בת זוג פוטנציאליים, הבזים קדים זה לזה, ואינטראקציות רבות משלבות אלמנט כלשהו של קידה. בחיזור אחר בת זוג פוטנציאלית, הזכר חג סביבה עם טרף משתלשל מטפריו, או שהוא מביא את הטרף לנקבה בניסיון להוכיח שהוא צייד טוב. לאחר מכן, במהלך תקופת הקינון, הזכר מאכיל את הנקבה הדוגרת.

הבזים בדרך כלל מתחילים להתרבות בגיל שנתיים עד שלוש שנים. בכל תטולה יש 2-6 ביצים, ובממוצע יש 4 ביצים לתטולה. לאחר הטלת הביצית השלישית מתחילה הדגירה המלאה ונמשכת בדרך כלל כ-32–36 יום.

הצעירים בוקעים בעיניים עצומות, אך הן נפקחות לאחר מספר ימים. הבזים הצעירים מתחילים לעוף בגיל 45 עד 50 יום, אך הם נשארים בשטח הקינון, תלויים בהוריהם למזון, עוד 30 עד 45 יום, ולעיתים יותר זמן. אם הם נתקלים במקור מזון מקומי גדול, פרחוני התטולה עשויים להישאר יחד זמן מה.

## תוחלת חיים
בזים המשמשים לציד עדיין סובלים מאותם גורמים לתמותה כמו אלה שחיים בטבע, כולל מספר מחלות חיידקיות וויראליות, טפילים ופציעות שנגרמו כתוצאה מפגיעה או מאבק עם טרף.

אף על פי שרוב הבזים החיים בטבע צפויים לחיות בין 5 ל-7 שנים, ידוע כי ישנם מעטים מהציפורים הללו שהגיעו גם לגיל 10 שנים. בזים החיים בשבי נוטים לחיות זמן רב יותר מאשר עמיתיהם הפראיים. בשבי צפויים הבזים לחיות בין 15 ל-20 שנה.

## מזון

במהלך עונת הרבייה, מזונם מבוסס בעיקר על מכרסמים שוכני קרקע. בזמנים אחרים, מזונם כולל גם עופות שוכני קרקע כגון שליו, קטיים, פסיונים, ועופות אוויריים נוספים כמו ברווזים, אנפות ואפילו דורסים אחרים (כגון ינשופים, בזים אחרים וזרונים).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1834
קטגוריה:טקסונים שתוארו בידי ג'ון אדוארד גריי
קטגוריה:בזיים
קטגוריה:ארץ ישראל: בזיים
קטגוריה:קזחסטן: עופות
ויקטור פלאס

**ויקטור פלאס** (בצרפתית **Victor Place**; 1818, קורביל, צרפת – 10 בינואר 1875, רומניה) היה ארכאולוג ודיפלומט צרפתי. הוא חפר בחורסבאד, היא דור שרוכין בין 1852 ל-1855, וכן בנינווה, והוציא תעוד מפורט של מחקרו בספר בן שלושה כרכים תחת השם "נינווה ואשור" ב-1867.

רוב ממצאיו מצויים במוזיאון הלובר ובמוזיאון הבריטי.

## קריירה
פלאס סיים תואר ראשון במשפטים וב-1842 התלמד כקונסול. בין 1841 ל-1851 מילא משימות קונסולריות בהאיטי, קאדיז ונאפולי.

שלוש שנים אחר כך ניהל את הקונסוליה בסנטו דומינגו ובין 1852 ל-1855 היה הקונסול במוסול ואז גם השתתף בחפירות הארכאולוגיות.

ב-1855 מונה לקונסול ביאסי, רומניה ושנה לאחר מכן קודם לדרגת קונסול ראשון. הוא כיהן גם באדריאנופול, כלכותה וניו יורק.

ב-1870 נשפט באשמת מעילה, קיבל חנינה לאחר שנתיים בידי אדולף תיר ולאחר שנה, ב-1873 פרש מהשירות ועזב את צרפת לרומניה.

## מספריו
* Ninive et l'Assyrie פריז, 1867

## קישורים חיצוניים

* ויקטור פלאס במכון הלאומי לספרות ואמנות 

קטגוריה:ערכים שבהם תבנית בריטניקה אינה מתאימה
קטגוריה:ארכאולוגים צרפתים
קטגוריה:דיפלומטים צרפתים
קטגוריה:צרפתים שנולדו ב-1818
קטגוריה:צרפתים שנפטרו ב-1875
תקיעת כף (סרט)

**תקיעת כף** (בפולנית: Ślubowanie) הוא סרט קולנוע אילם בשפת היידיש תוצרת פולין משנת 1924. עלילתו דומה מאוד לזו של "הדיבוק", על פי נתן גרוס: "עד כדי חשש לגניבה ספרותית". הקרנת הבכורה של הסרט הייתה ב-5 במאי 1924 בוורשה. הסרט הופץ גם בארצות הברית תחת שם אגדת וילנה. ב-1937 יצרו בפולין גרסה מדוברת של הסרט, אך הוא לא מוצלח כמו קודמו.

## עלילה
עלילת הסרט מבוססת על אגדה תלמודית לפיה אישה נועדה לגבר 40 יום לפני היוולדה. שני בחורי ישיבות נשואים ללא ילדים עולים לרגל לצדיק ומבקשים את ברכתו. הם נודרים נדר שאם לאחד מהם ייוולד בן ולשני תיוולד בת אז ילדיהם יתחתנו. אליהו הנביא היה צריך להיות ערב לנדר זה. בסופו של דבר כן נולדים בן ובת, אך הם גרים רחוק אחד מהשני ולא יודעים דבר על הנדר. הבן והבת נפגשים ומתאהבים אחד בשני. להוריהם של הילדים יש תוכניות אחרות לגבי ילדיהם, אליהו הנביא נאלץ להתערב, למטרה זו הוא מופיע שבע פעמים בדמות אחרת.

כאמור הסרט מורכב מ-12 מערכות ולכל אחת מהן שם משלה:

1. אליהו הנביא מופיע; 2. חג אצל הרב; 3. השבועה; 4. רומאנס של בחור ישיבה; 5. החיים בישיבה; 6. בבית המדרש של הגאון מווילנה; 7. לילה בבית קברות יהודי; 8. שרפה ביער; 9. אזהרת הידיד המת; 10. חיזיון; 11. בחתונה האומללה; 12. האיחוד המופלא - נס של אליהו הנביא.

## לקריאה נוספת
* נתן גרוס, **תולדות הקולנוע היהודי בפולין**, ירושלים: הוצאת מאגנס, 1990, עמ' 34-31, 123-122.

## קישורים חיצוניים

## הערות שוליים

קטגוריה:סרטי 1924
קטגוריה:סרטים פולניים ביידיש
אייפד מיני

**iPad Mini** (בעברית: **אייפד מיני**) הוא מחשב לוח של חברת אפל. פונקציות המכשיר כוללות קריאת ספרים, כתבי עת, סרטים, מוזיקה, משחקים ותוכן באינטרנט, והוא זמין בצבעים: שחור או לבן עם גב אלומיניום (כמו באייפון 5). לאייפד מיני סוללת ליתיום שמחזיקה עד 10 שעות, מעבד A5 כפול ליבה וזוג מצלמות - קדמית לשיחות וידאו Facetime בעלת 1.2 מגה פיקסל ברזולוציית HD ואחורית בעלת 5 מגה-פיקסל עם יכולת צילום 1080p.

## השקת המכשיר
ב-23 באוקטובר 2012 הכריזה אפל על השקת גרסה מוקטנת של מכשיר האייפד. ב-26 באוקטובר 2012 החלה מכירתו המוקדמת באתר האינטרנט של החברה, כשבועיים אחר כך החלה מכירתו הרשמית בחנויות אפל סטור ברחבי העולם. מכשיר האייפד בגרסתו המוקטנת הושק בישראל באופן רשמי בתאריך 3 בדצמבר 2012, מחירו מתחיל מ-1649 ש"ח.

ב-12 בנובמבר 2013 הכריזה אפל על השקת הדור השני של האייפד מיני.

## מערכת הפעלה

מערכת ההפעלה של המכשיר היא iOS 6 שיצאה כחודש לפני הכרזתו. הגרסה החדשה כוללת בתוכה למעלה מ-200 שיפורים וחידושים, שבין היתר כוללים:
* אפליקציית מפות מובנית של חברת אפל עם אפשרות להצגת מפות בתלת-ממד וניווט קולי
* אינטגרציה עם פייסבוק הכוללת אפשרות לשיתוף תמונות היישר מאפליקצית התמונות (כמו עם Twitter) וכתיבת פוסטים באופן ישיר מבלי להיכנס אל אפליקצית הפייסבוק.
* שיפורים באפליקציות המייל, והספארי ושימוש ב-FaceTime באמצעות אינטרנט סלולרי ולא רק ב-Wifi (בדגמי הסלולר)

ב-18 בספטמבר שונתה מערכת ההפעלה של האייפד מיני ל-iOS 7 לבוחרים בה. הגרסה החדשה כוללת שיפורים וחידושים שבין היתר כוללים:
* שינוי עיצוב כל דף הבית באייפד כולל מסך הפתיחה, מסך הנעילה, והמצלמה כולל תצוגת האייקונים.
* שינוי חלק מהאפשרויות של סירי והוספת אפשרויות נוספות.
* שינוי תצוגת האינטרנט, המסך העליון, וההקשה.

## חומרה
האייפד מיני כולל מסך רב-מגע (Multi-Touch) של אפל בגודל 7.9 אינץ', למסך תאורת LED אחורית בדומה למסכי ה-מקבוק של אפל. רזולוציית המסך היא 1024x768 עם 163 פיקסלים לאינץ'.

באייפד מיני יש סוללת ליתיום פולימר המחזיקה 10 שעות (או 9 שעות בגלישת דור רביעי) כמו בגרסאות האייפד הרגילות. היא נטענת דרך יציאת USB או מתאם חשמל.

באייפד מיני שתי מצלמות - אחת קדמית המאפשרת שיחות וידאו FaceTime עם מכשירי אייפון, אייפוד טאץ', מחשבי מקינטוש (מקינטוש 10.6.6 או מאוחר יותר עם מצלמת אינטרנט) ומכשירי האייפד החדש. המצלמה הקדמית באיכות 1.2 מגה-פיקסל ומצלמת וידאו באיכות HD. המצלמה האחורית בעלת 5 מגה-פיקסל עם זום X5 ומצלמת וידאו באיכות 1080p. לאחר צילום תמונות, ניתן להוסיף להן אפקטים שונים באמצעות היישום המובנה של האייפד - PhotoBooth.

המעבד של האייפד המיני הוא "**A5**" כמו המעבד של אייפד 2, אייפון 4S ואייפוד 5.

גרסאות הסלולר של האייפד מיני הציגו תמיכה משופרת וחדה יותר ברשת ה-LTE (דור רביעי) בארצות הברית ומספר מדינות נוספות, כמו כן גרסה זו כוללת מקלט A-GPS למעקב אחר מיקומו של המשתמש לצורך ניווט באמצעות תוכנות GPS.

## ראו גם
* אייפד מיני 2
* אייפד מיני 3
* אייפד מיני 4
* אייפד מיני 2019

## קישורים חיצוניים

* 

* iPad באתר אפל

קטגוריה:אייפד
קטגוריה:מכשירים שהושקו ב-2012
בגן של דודו

**בגן של דודו** היא סדרת סרטים מוזיקליים ישראלית לילדים בכיכובו של דודו פישר, ששווקה בקלטות וידאו ותקליטורי וידאו והחלה לצאת לאור החל משנת 1997.

השירים מכל סרט יצאו גם על גבי תקליטורי שמע וקלטות שמע. הסדרה עוסקת בערכים שונים, ובערכי היהדות כגון תפילה, שבת וחגי ישראל. בסדרה מופיעים ילדים מגני ילדים שונים בישראל ומגילאים שונים, ולהקת ילדים השרה יחד עם פישר.

הסדרה נוצרה על ידי אורית וגנפלד, פזמונאית ומלחינה, שגם כתבה והלחינה את השירים המופיעים בסדרה. הסדרה הופקה על ידי חברת 'וידאו קט הפקות'. היא הותאמה במיוחד לציבור המסורתי והדתי, אך מתאימה גם לציבור החילוני, וקהל היעד שלה הוא ילדים בטווח הגילאים 1–8.

שלוש קלטות מתוך הסדרה צולמו גם בשפה האנגלית.

חברת "MCI" שיווקה והפיצה חמש קלטות בדי.וי.די.

## סרטי הסדרה
בסדרה יצאו עד כה תשעה עשר סרטים:
# בגן של דודו (ללא שם)
# כולנו חברים
# מכל הלב והנשמה
# הולכים בשבילים
# העיקר הכוונה
# מפי עוללים
# שבת שלום
# שנה טובה - בין כסה לעשור (על ראש השנה ויום כיפור)
#ושמחת בחגך (חג סוכות)
#מעבדות לחרות (חג פסח)
#נס גדול היה פה (חג חנוכה)
#חג השבועות
#ירושלים
#פורים - המחזמר
#שירת החיות (על חיות)
#תפילת הלב
#זהירות בדרכים
# סיפורי התורה – בראשית חלק א'
# סיפורי התורה – בראשית חלק ב'

לאחרונה הושק אתר מנויים חדש לסדרה-אתר סטרימינג ובו ניתן לצפות און ליין בכל סרטי הסדרה וכמו כן ניתן להוריד דרכו את קובצי השמע של כל הסדרה.

## קישורים חיצוניים
*האתר בגן של דודו למידע נוסף על הסדרה
* על הסדרה בגן של דודו, באתר של דודו פישר
* בגן של דודו אתר המנויים

קטגוריה:סרטים מוזיקליים
קטגוריה:מוזיקה לילדים
קטגוריה:מוזיקה יהודית
קטגוריה:יצירות משנת 2011
קטגוריה:קלטות ילדים ישראליות
קטגוריה:MCI: קלטות